Que non ère aisit saber se com podien arténher ua hèta de tau mau hèr; e, en tot auè'c considerat fòrça viatges, acordèren açò: que, simulant, Loaysa, qu'atau se cridaue eth virote, que partie dehòra dera ciutat pendent bèri dies, se treiguesse des uelhs des sòns amics, atau qu'ac hec; e, dempús se calèc uns pantalons de tela limpia e ua camisa limpia; mès, ath dessús se botèc uns vestits tant esbocinadi e adobadi, que cap praube en tota era ciutat les tenguie tan desastrosi.